标题：张阐
个人简介
张阐（1091—1164）字大猷，永嘉人。幼力学，博涉经史，善属文。而命名，梦神人大书“阐”字曰：“以是名尔。”父异之，力勉其为学。未冠，由舍选贡京师。
历史背景
登宣和六年进士第，调严州兵曹掾兼治右狱。时方腊作乱，阐倡守御计。有义士请身督战，既战，稍却，州怒，付阐治，将杀之，阐力争曰：“是士以义请战，官军却，势不得独前，非首奔者，杀之何罪？”州将意解，士得免。
李回帅江西，席益帅湖南，皆辟置幕下。群盗据洞庭，官军多西北人，不闲水战。阐建策造战舰，以大舰为营，小舰出战，乘水涸直捣贼巢，贼势以衰。诸司交荐，改秩，吏部以微文沮之，阐弗辩，求岳祠归。历鄂、台二州教授。
绍兴十年，诏侍从各举所知，给事中林待聘以阐闻，召对。时金人议和，归关中地。阐首言：“关中必争之地，古号天府，愿固守以蔽巴蜀，图中原。”次言监司、郡守荐举之弊。又乞严禁遏籴，以济江、浙水患。召试馆职，除秘书省正字，迁校书郎兼吴、益王府教授。时诸将恃功邀爵赏，有过则姑息，又兵布于外，禁卫单寡，阐上疏极论之。后稍进退诸将必当其实，且召诸道兵以益禁旅，皆如阐言。
十三年，迁秘书郎兼国史院检讨官。秦桧每荐台谏，必先谕以己意，尝谓阐曰：“秘书久次，欲以台中相处何如？”阐谢曰：“丞相见知，得老死秘书幸矣。”桧默然，竟罢，主管台州崇道观，历泉、衢二州通判。
二十五年冬，帝躬揽万机，起阐提举两浙路市舶，入为御史台检法官，升吏部员外郎。孝宗在王邸，帝妙选宫僚，谓“庄重老成无逾阐者”，改命祠部兼建王府赞读。
三十一年春，大雨，无麦苗，荆、浙盗起，诏侍从、台谏条陈弭灾、御盗之术。阐上疏曰：“和议以来，岁有聘币，民不堪命，臣愿陛下毋以金人困中国可乎？归正人时有遣还之命，怨声闻道路，臣愿陛下毋使金人得以甘心可乎？州县吏职卑地远，渔夺之祸被于编籍，臣愿陛下严脏吏之诛可乎？蠲租之令，已赦复征，宽大之泽例为虚文，臣愿陛下申诏令之禁可乎？是数者能次第行之，则足以动天地，召和气，灾异、盗贼不足虑也。”又言：“金主亮将入侵，宜守要害，防海道，三边不可无良将，督视不可无大帅。”疏奏，帝嘉纳，面谕曰：“卿所言深中时病，但遣人北归，已载约书，朕不忍渝也。”迁将作监，进宗正少卿。
三十二年，孝宗即位，阐权工部侍郎兼侍讲，入谢，言：“诸将以败为捷，冒受爵秩，州厢禁军因覃霈鼓噪，希厚赏，不可不正其罪。”时悉为施行。
金主亮死，葛王褒复求和，再议遣使。阐言：“宜严遣使之命，正敌国之礼，彼或不从，则有战尔。如是，则中国之威可以复振。”帝曰：“使者报聘，故事也，旧约不从，朕志定矣。”是冬，给札侍从、台谏条具时务，阐上十事皆{髟方}切。当时应诏数十人，惟阐与国子司业王十朋指陈时事，斥权幸，无所回隐。明日，召两人对内殿，帝大加称赏，赐酒及御书。时进太上皇帝、太上皇后册宝，工部例进官，阐辞。或曰：“公转一阶，则泽可以及子孙，奈保辞？”阐笑曰：“宝册非吾功也，吾能为子孙冒无功赏乎？”
隆兴元年，真拜工部侍郎。阐奏：“臣去冬乞守御两淮，陛下谓春首行之，夏秋当毕，今其时矣。”帝曰：“江、淮事尽付张浚，朕倚浚为长城。”会督府请受萧琦降，诏问阐，阐请受其降。俄报王师收复灵壁县，阐虑大将李显忠、邵宏渊深入无援，奏请益兵殿后。已而王师果失利，众论归罪于战。阐曰：“陛下出师受降是也。诸将违节度且无援而败，当矫前失，安可遽沮锐气。”帝壮其言，益出御前器甲付诸军，手诏劳浚，军声复振。
时数易台谏，阐力言之，请增广谏员。帝曰：“台谏好名，如某人但欲得直声而去。”阐曰：“唐德宗疑姜公辅为卖直，陆贽切谏，愿陛下深以为鉴。”帝再三嘉奖。
金人求和，帝与阐议，阐曰：“彼欲和，畏我耶？爱我耶？直款我耳。”力陈六害不可许。帝曰：“朕意亦然，姑随宜应之。”帝记“卖直”之语，谓：“胡铨亦及此。朕非拒谏者，辨是非耳。”阐曰：“圣度当如天，奈何与臣下争名。”帝曰：“卿言是也。”顷之，除工部尚书兼侍读。
金副元帅纥石烈志宁以书谕通好，所请三事，国书、岁币之议已定，惟割唐、邓、海、泗未决，将遣王之望、龙大渊通问，而众言纷纷不已。阐谓：“不与四州乃可通和，议论先定乃可遣使，今彼为客，我为主，我以仁义抚天下，彼以残酷虐吾民，观金势已衰，何必先示以弱。”朝论韪之。
帝用真宗故事，命经筵官二员递宿学士院，以备顾问，阐入对尤数。屡引疾乞骸骨，帝不忍其去。二年，阐请益力，乃除显谟直学士、提举太平兴国宫。陛辞，帝问所欲言，阐奏：“许和则忘祖宗之仇，弃四州则失中原之心，遣归正人则伤忠义之气。惟陛下毋忘老臣平昔之言。”其指时事尤谆切，帝眷益笃。谕以秋凉复召，加赐金犀带，特许佩鱼。居家逾月卒，年七十四。特赠端明殿学士。
朱熹尝言：“秦桧挟敌要君，力主和议，群言勃勃不平。桧既摧折忠臣义士之气，遂使士大夫怀安成习。至癸未和议，则知其非者鲜矣。朝论间有建白，率杂言利害，其言金人世仇不可和者，惟胡右史铨、张尚书阐耳。”子叔椿。
史料记载
事见《文忠集·卷61·张公阐神道碑》。《宋史·卷381·列传140·张阐》有传。清·道光《晋江县志·卷34·政绩志文秩1·宋·知州事·张阐》据《闽书》为作传。 
永嘉人道光《晋江县志·张阐》：“张阐，字大猷，永嘉人。”
《宋史·张阐》：
“张阐，字大猷，永嘉人。
幼力学，博涉经史，善属文。
将命名，梦神人大书‘阐’字曰：‘以是名尔。’父异之，力勉其为学。 
未冠，由舍选贡京师。”
永嘉垟头坑《张氏宗谱》载：张氏始迁祖张阐，闽省人，官工部尚书，为秦桧所忌，弃职携眷隐于温州永嘉慈湖。后子孙繁衍永嘉楠溪及乐清等地；明·张璁为其后裔。 
登进士第，调严州兵曹掾兼治右狱，辟置李、席幕下，历鄂州、台州教授 
《宋史·张阐》：
“登（北宋·徽宗）宣和六年（1124年）进士第，调严州兵曹掾兼治右狱。 
时方腊作乱，阐倡守御计。有义士请身督战，既战，稍却，州将怒，付阐治，将杀之，阐力争曰：‘是士以义请战，官军却，势不得独前，非首奔者，杀之何罪？’州将意解，士得免。 
李回帅江西，席益帅湖南，皆辟置幕下。
群盗据洞庭，官军多西北人，不闲水战。阐建策造战舰，以大舰为营，小舰出战，乘水涸直捣贼巢，贼势以衰。 
诸司交荐，改秩，吏部以微文沮之，阐弗辩，求岳祠归。历鄂、台二州教授。” 
知泉州道光《晋江县志·张阐》：“靖康（1126—1127年）中知泉州，有治声。” 
召对，试馆职，秘书省正字，校书郎兼吴、益王府教授 
南宋·高宗·绍兴元年（1131年）为虔州州学教授。 
绍兴四年（1134年），辟湖南安抚司干办公事。 
《宋史·张阐》： 
“（南宋）绍兴十年（1140年），诏侍从各举所知，给事中林待聘以阐闻，召对。时金人议和，归关中地。阐首言：‘关中必争之地，古号天府，愿固守以蔽巴蜀，图中原。’次言监司、郡守荐举之弊。又乞严禁遏籴，以济江、浙水患。 
召试馆职，除秘书省正字，迁校书郎兼吴、益王府教授。 
时诸将恃功邀爵赏，有过则姑息，又兵布于外，禁卫单寡，阐上疏极论之。后稍进退诸将必当其实，且召诸道兵以益禁旅，皆如阐言。” 
秘书郎兼国史院检讨官，主管台州崇道观，历泉州、衢州通判 
《宋史·张阐》：
“（绍兴）十三年（1143年），迁秘书郎兼国史院检讨官。 
秦桧每荐台谏，必先谕以己意，尝谓阐曰：‘秘书久次，欲以台中相处何如？’阐谢曰：‘丞相见知，得老死秘书幸矣！’桧默然，竟罢。
主管台州崇道观，历泉、衢二州通判。” 
道光《晋江县志·张阐》：“绍兴（1131—1162年）中通判泉州军州事。”
南宋·宝庆王象之《舆地纪胜》载：泉州治中张阐《赵都官契雪录序》云：“泉之为郡，风俗淳厚，其人乐善，素号‘佛国’。”
提举两浙路市舶，御史台检法官，吏部员外郎，祠部兼建王府赞读，将作监，宗正少卿 
《宋史·张阐》：
“（绍兴）二十五年（1155年）冬，帝躬揽万机，起阐提举两浙路市舶，入为御史台检法官，升吏部员外郎。 
孝宗在王邸，帝妙选宫僚，谓‘庄重老成无逾阐者’，改命祠部兼建王府赞读。 
（绍兴）三十一年（1161年）春，大雨，无麦苗，荆、浙盗起，诏侍从、台谏条陈弭灾、御盗之术。 
阐上疏曰：‘和议以来，岁有聘币，民不堪命，臣愿陛下毋以金人困中国可乎？归正人时有遣还之命，怨声闻道路，臣愿陛下毋使金人得以甘心可乎？州县吏职卑地远，渔夺之祸被于编籍，臣愿陛下严脏吏之诛可乎？蠲租之令，已赦复征，宽大之泽例为虚文，臣愿陛下申诏令之禁可乎？是数者能次第行之，则足以动天地，召和气，灾异、盗贼不足虑也。’ 
又言：‘金主·亮将入侵，宜守要害，防海道，三边不可无良将，督视不可无大帅。’ 
疏奏，帝嘉纳，面谕曰：‘卿所言深中时病，但遣人北归，已载约书，朕不忍渝也。’ 
迁将作监，进宗正少卿。” 
权工部侍郎兼侍讲 
《宋史·张阐》：
“（绍兴）三十二年（1162年），孝宗即位，阐权工部侍郎兼侍讲，入谢，言：‘诸将以败为捷，冒受爵秩，州厢禁军因覃霈鼓噪，希厚赏，不可不正其罪。’时悉为施行。 
金主·亮死，葛王·褒复求和，再议遣使。
阐言：‘宜严遣使之命，正敌国之礼，彼或不从，则有战尔。如是，则中国之威可以复振。’ 
帝曰：‘使者报聘，故事也，旧约不从，朕志定矣。’ 
是冬，给札侍从、台谏条具时务，阐上十事皆◇ （上“髟”下“方”）切。 
当时应诏数十人，惟阐与国子司业王十朋（参见《泉州人名录·王十朋》）指陈时事，斥权幸，无所回隐。 
明日，召两人对内殿，帝大加称赏，赐酒及御书。
时进太上皇帝、太上皇后册宝，工部例进官，阐辞。或曰：‘公转一阶，则泽可以及子孙，奈保辞？’阐笑曰：‘宝册非吾功也，吾能为子孙冒无功赏乎？’”
工部侍郎《宋史·张阐》：
“隆兴元年（1163年），真拜工部侍郎。 
阐奏：‘臣去冬乞守御两淮，陛下谓春首行之，夏秋当毕，今其时矣。’帝曰：‘江、淮事尽付张浚，朕倚浚为长城。’ 
会督府请受萧琦降，诏问阐，阐请受其降。 
俄报王师收复灵壁县，阐虑大将李显忠、邵宏渊深入无援，奏请益兵殿后。已而王师果失利，众论归罪于战。阐曰：‘陛下出师受降是也。诸将违节度且无援而败，当矫前失，安可遽沮锐气。’帝壮其言，益出御前器甲付诸军，手诏劳浚，军声复振。
时数易台谏，阐力言之，请增广谏员。帝曰：‘台谏好名，如某人但欲得直声而去。’阐曰：‘唐德宗疑姜公辅为卖直，陆贽切谏，愿陛下深以为鉴。’帝再三嘉奖。
金人求和，帝与阐议，阐曰：‘彼欲和，畏我耶？爱我耶？直款我耳。’力陈六害不可许。帝曰：‘朕意亦然，姑随宜应之。’” 
工部尚书兼侍读
道光《晋江县志·张阐》：“累官工部尚书。”
《宋史·张阐》： 
“帝记‘卖直’之语，谓：‘胡铨亦及此。朕非拒谏者，辨是非耳。’阐曰：‘圣度当如天，奈何与臣下争名。’帝曰：‘卿言是也。’ 
顷之，除工部尚书兼侍读。 
金副元帅纥石烈志宁以书谕通好，所请三事，国书、岁币之议已定，惟割唐、邓、海、泗未决，将遣王之望、龙大渊通问，而众言纷纷不已。 
阐谓：‘不与四州乃可通和，议论先定乃可遣使，今彼为客，我为主，我以仁义抚天下，彼以残酷虐吾民，观金势已衰，何必先示以弱。’朝论韪之。 
帝用真宗故事，命经筵官二员递宿学士院，以备顾问，阐入对尤数。” 
显谟直学士、提举太平兴国宫，卒
《宋史·张阐》：
“屡引疾乞骸骨，帝不忍其去。
（隆兴）二年（1164年），阐请益力，乃除显谟直学士、提举太平兴国宫。 
陛辞，帝问所欲言，阐奏：‘许和则忘祖宗之仇，弃四州则失中原之心，遣归正人则伤忠义之气。惟陛下毋忘老臣平昔之言。’其指时事尤谆切，帝眷益笃。谕以秋凉复召，加赐金犀带，特许佩鱼。 
居家逾月卒，年七十四。特赠端明殿学士。”
道光《晋江县志·张阐》：“赠端明殿学士，谥忠简。”
张阐墓在温州市瓯海区瞿溪镇河头村。 
评价《宋史·张阐》：“朱熹尝言：‘秦桧挟敌要君，力主和议，群言勃勃不平。桧既摧折忠臣义士之气，遂使士大夫怀安成习。至癸未（隆兴元年，1163年）和议，则知其非者鲜矣。朝论间有建白，率杂言利害，其言金人世仇不可和者，惟胡右史铨、张尚书阐耳。’[1]”